אריק דיין

אריק ויליאם דיין (באנגלית: Eric William Dane; 9 בנובמבר 1972 – 19 בפברואר 2026) היה שחקן יהודי-אמריקאי. היה מוכר בעיקר בזכות תפקידו הטלוויזיוני כמנתח הפלסטי ורופא האף אוזן גרון מארק סלואן בסדרה "האנטומיה של גריי" של רשת ABC. בין השאר, שיחק בסרטים "מארלי ואני", "X-מן 3: המפלט האחרון", "יום האהבה" ו"בורלסק".

ביוגרפיה
נולד בשם אריק ט. מלבין (Eric T. Melvin) בסן פרנסיסקו, קליפורניה שבארצות הברית. אימו ליאה (לבית כהן) היא עקרת בית ממשפחה יהודית-אשכנזית ונוצרית-פינית, ואביו ויליאם מלבין ממשפחה נוצרית. אביו היה לוחם ימי ולאחר זמן מה עזב והפך למעצב פנים ואדריכל. כשאריק היה בן 7 מת אביו הביולוגי מפציעת ירי. דיין גדל כיהודי בשל דתם של אמו ושל אביו החורג, ואף חגג בר מצווה. לו אח צעיר אחד. דיין היה אתלט בתיכון, אך החליט לפתח קריירה בתחום המשחק לאחר שהשתתף בהופעה של בית הספר שלו בתפקיד ג'ו קלר במחזה "כולם היו בניי".

ב-1993 עבר דיין ללוס אנג'לס שם שיחק בתפקידים קטנים בטלוויזיה, בסדרות "הצלצול הגואל", "שנות הקסם", רוזאן", "נשואים פלוס" ועוד כמה אחרים. בשנת 2000 הוא הוחתם על תפקיד חוזר ב-"מעבר גדעון" ושיחק בשתי עונות של "מכושפות". הסרט הראשון המשמעותי שבו שיחק דיין היה "הסל" משנת 1999.

ב-2004 שיחק בדרמת הטלוויזיה של CBS "הלטר סקלטר", אודות חייו של צ'ארלס מנסון. בשנת 2005 הופיע דיין בפרק השמונה עשר בעונה השנייה של "האנטומיה של גריי". בשל התגובות החיוביות, ד"ר מארק סלואן הפך לדמות קבועה בסדרה, עד תחילת העונה התשיעית. שנה לאחר מכן, דיין שיחק את דמותו של המוטאנט ג'יימי מדרוקס בסרט הלייב אקשן "X-מן 3: המפלט האחרון".

בשנת 2006 שיחק בסרט האימה הגרמני "לכודים בלב ים". בשנת 2008 השתתף בסרט "מארלי ואני".

בשנת 2010 שיחק דיין בסרט "בורלסק" לצד כריסטינה אגילרה ושר. באותה שנה שיחק גם בסרט "יום האהבה".

בשנים 2014–2017 שיחק דיין בסדרה "הספינה האחרונה" בתפקיד הראשי, בתור קפטן טום צ'נדלר. לאחר מכן ב-2015 כיכב בסדרה "The Fixer" שארכה פרקים בודדים.

בשנת 2019 החל לגלם את קאל ג'ייקובס בסדרת הדרמה לנוער "אופוריה" ברשת HBO, גרסה אמריקאית לסדרה הישראלית באותו שם שיצרו רון לשם ודפנה לוין.

בשנת 2022 שיחק בסרט "עד שתחפץ האהבה".

חיים אישיים
דיין התגורר בבוורלי הילס, קליפורניה. והיה נשוי לשחקנית רבקה גייהארט והשניים הורים לשתי בנות.

באפריל 2025 חשף דיין כי אובחן כחולה במחלת ALS (ניוון שרירים). ב-19 פברואר 2026 נפטר ממחלתו.

 פילמוגרפיה 

 קולנוע 
שנהשםדמותהערות1999The Basketטום אמרי2003סול גודשחקן דרמטי מדי2005Feastהירו2006אקס-מן 3: המפלט האחרוןהמשוכפללכודים בלב-יםדן2008מארלי ואניסבסטיאן טוני2010יום האהבהשון ג'קסוןבורלסקמרקוס גרבר2017Grey Ladyהבלש ג'יימס דויל2021The Ravineמיטש ביאנצ'י2022עד שתחפץ האהבההדוכסAmerican Carnageאדי2023דיקסי הקטנההמושל ריצ'רד ג'פסAmericanaדילון מקינטושים של סכנהדרק סטייפס2024בחורים רעים: הכל או כלוםג'יימס מק'גארת'תנועה מהירה אחת (אנ')דין מילרTBAFamily Secrets

 טלוויזיה 
שנהשםדמותהערות1991הצלצול הגואלטד פוגפרק אחד1992מחוץ לחוקג'ימי1993שנות הקסםברט1995נשואים פלוסאוליבר קולמילה של אשהמאטסרט טלוויזיה1996Seduced by Madness:The Diane Borchardt Storyניקמיטות נשיקהג'סטין וולןפרק אחדרוזאןבלהופ2000Zoe, Duncan, Jack & Janeאלק2001Gideon's Crossingד"ר וויאט קופר4 פרקיםBall & Chainג'קסרט טלוויזיה2002The American Embassyרוב גודווין3 פרקים2003–2004מכושפותג'ייסון דין9 פרקים2004לאס וגאסליאו ברודר2 פרקיםHelter Skelterצ'ארלס "טקס" ווטסוןסרט טלוויזיה2005חסינת כאבניק פירססרט טלוויזיה2006מלחמות החתונה (אנ')בן גרנדיסרט טלוויזיה של A&E (אנ')2006–2012, 2021האנטומיה של גרייד"ר מארק סלואןדמות ראשית (עונות 3–9); כוכב אורח (עונה 2); תפקיד אורח (עונה 17)2009–2010מרפאה פרטיתכוכב אורח; 2 פרקים2014–2018הספינה האחרונהטום צ'נדלרדמות ראשית2015המתקןקרטרמיני-סדרה2018איש משפחהעצמודיבוב; פרק אחד2019–2026אופוריהקאל ג'ייקובסדמות ראשית2020Wirelessטי. סי. קירשנרפרק אחד2025ספירה לאחור (אנ')ניית'ן בלית'תפקיד ראשי; 13 פרקיםBrilliant Mindsמת'יועונה שנייהKabulסדרה גרמנית עתידית של ZDF

 קישורים חיצוניים 



 הערות שוליים 

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:שחקני קולנוע וטלוויזיה יהודים אמריקאים
קטגוריה:קליפורניה: שחקנים
קטגוריה:אמריקאים שנולדו ב-1972
קטגוריה:אמריקאים שנפטרו ב-2026